ประกาศกระทรวงการคลัง

เรื่อง ขยายกําหนดเวลาการยื่นรายการและชําระภาษีอากรหรือนําส่งภาษี

ให้แก่ผู้มีหน้าที่เสียภาษีหรือนําส่งภาษีในท้องที่ที่เกิดภัยพิบัติ (ฉบับที่ 2)

-----------------------------------------------

โดยที่ได้เกิดภัยพิบัติจากพายุโซนร้อนโพดุลและพายุโซนร้อนคาจิกิในบางจังหวัดของประเทศไทยเป็นเหตุให้ผู้มีหน้าที่เสียภาษีหรือนําส่งภาษีในหลายท้องที่ไม่อาจประกอบกิจการได้ตามปกติ และไม่สามารถยื่นรายการและชําระภาษีอากรหรือนําส่งภาษีภายในเวลาที่ประมวลรัษฎากรกําหนดรัฐมนตรีว่าการกระทรวงการคลังพิจารณาแล้ว เพื่อให้ผู้มีหน้าที่เสียภาษีหรือนําส่งภาษีในท้องที่ที่ได้รับผลกระทบจากเหตุภัยพิบัติดังกล่าวไม่ต้องเสียเบี้ยปรับ เงินเพิ่ม และค่าปรับอาญา จึงอาศัยอํานาจตามมาตรา 3 อัฏฐ วรรคสอง แห่งประมวลรัษฎากร อนุมัติให้ขยายกําหนดเวลาการยื่นรายการและชําระภาษีอากรหรือนําส่งภาษีตามประมวลรัษฎากร ให้แก่ผู้มีหน้าที่เสียภาษีหรือนําส่งภาษีที่ได้รับผลกระทบจากเหตุภัยพิบัติอันเนื่องมาจากพายุโซนร้อนโพดุลและพายุโซนร้อนคาจิกิในท้องที่ ดังต่อไปนี้

1. ให้ขยายกําหนดเวลาการยื่นรายการและชําระภาษีอากรหรือนําส่งภาษีให้แก่ผู้มีหน้าที่เสียภาษีหรือนําส่งภาษีในท้องที่ ดังต่อไปนี้

 1.1 สํานักงานสรรพากรพื้นที่สาขาทุกแห่งในสังกัดสํานักงานสรรพากรพื้นที่สระแก้วซึ่งอยู่ในความรับผิดชอบของสํานักงานสรรพากรภาค 5

 1.2 สํานักงานสรรพากรพื้นที่สาขาทุกแห่งในสังกัดสํานักงานสรรพากรพื้นที่อุตรดิตถ์สํานักงานสรรพากรพื้นที่เพชรบูรณ์ สํานักงานสรรพากรพื้นที่พิษณุโลก สํานักงานสรรพากรพื้นที่พิจิตรและสํานักงานสรรพากรพื้นที่สุโขทัย ซึ่งอยู่ในความรับผิดชอบของสํานักงานสรรพากรภาค 7

 1.3 สํานักงานสรรพากรพื้นที่สาขาทุกแห่งในสังกัดสํานักงานสรรพากรพื้นที่แม่ฮ่องสอนสํานักงานสรรพากรพื้นที่ลําปาง สํานักงานสรรพากรพื้นที่น่าน สํานักงานสรรพากรพื้นที่เชียงใหม่ 1 สํานักงานสรรพากรพื้นที่เชียงใหม่ 2 และสํานักงานสรรพากรพื้นที่แพร่ ซึ่งอยู่ในความรับผิดชอบของสํานักงานสรรพากรภาค 8

 1.4 สํานักงานสรรพากรพื้นที่สาขาทุกแห่งในสังกัดสํานักงานสรรพากรพื้นที่อุบลราชธานีสํานักงานสรรพากรพื้นที่อํานาจเจริญ สํานักงานสรรพากรพื้นที่ยโสธร สํานักงานสรรพากรพื้นที่ชัยภูมิสํานักงานสรรพากรพื้นที่ศรีสะเกษ และสํานักงานสรรพากรพื้นที่สุรินทร์ ซึ่งอยู่ในความรับผิดชอบของสํานักงานสรรพากรภาค 9

 1.5 สํานักงานสรรพากรพื้นที่สาขาทุกแห่งในสังกัดสํานักงานสรรพากรพื้นที่ขอนแก่นสํานักงานสรรพากรพื้นที่นครพนม สํานักงานสรรพากรพื้นที่ร้อยเอ็ด สํานักงานสรรพากรพื้นที่กาฬสินธุ์สํานักงานสรรพากรพื้นที่มุกดาหาร สํานักงานสรรพากรพื้นที่สกลนคร สํานักงานสรรพากรพื้นที่มหาสารคาม และสํานักงานสรรพากรพื้นที่อุดรธานี ซึ่งอยู่ในความรับผิดชอบของสํานักงานสรรพากรภาค 10

 1.6 สํานักงานสรรพากรพื้นที่สาขาทุกแห่งในสังกัดสํานักงานสรรพากรพื้นที่ระนองซึ่งอยู่ในความรับผิดชอบของสํานักงานสรรพากรภาค 11

2. ให้ขยายกําหนดเวลาการยื่นรายการและนําส่งภาษี ตามมาตรา 3 เตรส มาตรา 52 มาตรา 59 มาตรา 69 ทวิ มาตรา 70 มาตรา 70 ทวิ มาตรา 83/5 มาตรา 83/6 และมาตรา 83/7 แห่งประมวลรัษฎากร สําหรับกรณีที่จะต้องยื่นรายการและนําส่งภาษีสําหรับเดือนภาษีสิงหาคม 2562 ซึ่งจะต้องยื่นรายการและนําส่งภาษีภายในวันที่ 7 กันยายน พ.ศ. 2562 ออกไปเป็นภายในวันที่ 7 ตุลาคม พ.ศ. 2562

3. ให้ขยายกําหนดเวลาการยื่นรายการและชําระภาษี ตามมาตรา 56 ทวิ แห่งประมวลรัษฎากรสําหรับกรณีที่จะต้องยื่นรายการและชําระภาษีภายในเดือนกันยายน 2562 ออกไปเป็นภายในวันที่ 7 ตุลาคม พ.ศ. 2562

4. ให้ขยายกําหนดเวลาการยื่นรายการและชําระภาษีสําหรับบริษัทหรือห้างหุ้นส่วนนิติบุคคลตามมาตรา 67 มาตรา 67 ทวิ มาตรา 68 และมาตรา 69 แห่งประมวลรัษฎากร สําหรับกรณีที่จะต้องยื่นรายการและชําระภาษีตั้งแต่วันที่ 29 สิงหาคม พ.ศ. 2562 ถึงวันที่ 30 กันยายน พ.ศ. 2562 ออกไปเป็นภายในวันที่ 7 ตุลาคม พ.ศ. 2562

5. ให้ขยายกําหนดเวลาการยื่นแบบแสดงรายการและชําระภาษีมูลค่าเพิ่มตามมาตรา 83 แห่งประมวลรัษฎากร และภาษีธุรกิจเฉพาะ ตามมาตรา 91/10 แห่งประมวลรัษฎากร ทั้งนี้ไม่รวมถึงการยื่นแบบแสดงรายการและชําระภาษีธุรกิจเฉพาะ สําหรับการขายอสังหาริมทรัพย์เป็นทางค้าหรือหากําไร ไม่ว่าอสังหาริมทรัพย์นั้นจะได้มาโดยวิธีใดก็ตาม ตามมาตรา 91/2 (6) แห่งประมวลรัษฎากรสําหรับเดือนภาษีสิงหาคม 2562 ซึ่งจะต้องยื่นแบบแสดงรายการและชําระภาษีภายในวันที่ 15 กันยายน พ.ศ. 2562 ออกไปเป็นภายในวันที่ 7 ตุลาคม พ.ศ. 2562

6. ให้ขยายกําหนดเวลาการขอเสียอากรแสตมป์เป็นตัวเงิน ตามมาตรา 103 (3)แห่งประมวลรัษฎากร สําหรับกรณีที่จะต้องเสียอากรตั้งแต่วันที่ 29 สิงหาคม พ.ศ. 2562 ถึงวันที่ 30 กันยายน พ.ศ. 2562 ออกไปเป็นภายในวันที่ 7 ตุลาคม พ.ศ. 2562

7. แบบแสดงรายการภาษีที่ผู้มีหน้าที่เสียภาษีหรือนําส่งภาษีได้รับการขยายกําหนดเวลาการยื่นรายการและชําระภาษีอากรหรือนําส่งภาษี มีดังนี้

 7.1 ภาษีเงินได้หัก ณ ที่จ่าย ตามแบบ ภ.ง.ด.1 ภ.ง.ด.2 ภ.ง.ด.3 ภ.ง.ด.53 และภ.ง.ด.54

 7.2 ภาษีเงินได้บุคคลธรรมดา ตามแบบ ภ.ง.ด.94

 7.3 ภาษีเงินได้นิติบุคคล ตามแบบ ภ.ง.ด.50 ภ.ง.ด.51 ภ.ง.ด.52 และ ภ.ง.ด.55

 7.4 ภาษีมูลค่าเพิ่ม ตามแบบ ภ.พ.30 และ ภ.พ.36

 7.5 ภาษีธุรกิจเฉพาะ ตามแบบ ภ.ธ.40

 7.6 อากรแสตมป์ ตามแบบ อ.ส.4 อ.ส.4ก และ อ.ส.4ข

ประกาศ ณ วันที่ 13 กันยายน พ.ศ. 2562

อุตตม สาวนายน

รัฐมนตรีว่าการกระทรวงการคลัง